**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky uchádzačov sa vyhodnocujú na základe kritéria na vyhodnotenie ponúk stanoveného verejným obstarávateľom.** Komisia na vyhodnotenie ponúk prostredníctvom systému EKS automatizovaným spôsobom v súlade so zákonom o verejnom obstarávaní **vyhodnotí ponuky uchádzačov, ktoré neboli vylúčené**, podľa kritéria na vyhodnotenie ponúk (ďalej len „kritérium“), určeného v Oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

Všetky ceny, ako aj návrh na plnenie kritéria uvedené v ponuke uchádzača podľa týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria pre Časť I. Dodávka elektrickej energie:**

**Kritérium č. 1 : Cena za 1 MWh elektrickej energie bez spotrebnej dane, bez distribučnej služby a ostatných regulovaných položiek v EUR bez DPH .**

Systém EKS automatizovane označí ponuku s najnižšou cenou za **1MWh elektrickej energie bez spotrebnej dane, bez distribučnej služby a ostatných regulovaných položiek** vyjadrenú v EUR bez DPH za prvú, ponuku s druhou najnižšou cenou za **1MWh elektrickej energie bez spotrebnej dane, bez distribučnej služby a ostatných regulovaných položiek** v EUR bez DPH za druhú, ponuku s treťou najnižšou cenou za **1MWh elektrickej energie bez spotrebnej dane, bez distribučnej služby a ostatných regulovaných položiek** za tretiu, atď.

Ponuky uchádzačov, ktoré systém EKS automatizovane vyhodnocoval podľa zadaného kritéria, budú následne systémom EKS zaradené do elektronickej aukcie, ktorá sa vykoná v termíne na základe doručenej výzvy verejným obstarávateľom na účasť v elektronickej aukcii prostredníctvom EKS.

**Pravidlá na uplatnenie kritéria pre Časť II. Dodávka zemného plynu:**

**Kritérium č. 1 : Cena za 1 MWh zemného plynu bez spotrebnej dane, bez distribučnej služby a ostatných regulovaných položiek v EUR bez DPH.**

Systém EKS automatizovane označí ponuku s najnižšou cenou za **1MWh zemného plynu bez spotrebnej dane, bez distribučnej služby a ostatných regulovaných položiek** vyjadrenú v EUR bez DPH za prvú, ponuku s druhou najnižšou cenou za **1MWh zemného plynu bez spotrebnej dane, bez distribučnej služby a ostatných regulovaných položiek** v EUR bez DPH za druhú, ponuku s treťou najnižšou cenou za **1MWh zemného plynu bez spotrebnej dane, bez distribučnej služby a ostatných regulovaných položiek** za tretiu, atď.

Ponuky uchádzačov, ktoré systém EKS automatizovane vyhodnocoval podľa zadaného kritéria, budú následne systémom EKS zaradené do elektronickej aukcie, ktorá sa vykoná v termíne na základe doručenej výzvy verejným obstarávateľom na účasť v elektronickej aukcii prostredníctvom EKS.

**Elektronická aukcia :**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému verzia 2.0. Podmodul elektronická aukcia je priama súčasť systému EKS a umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania predmetnej zákazky, po ich vyhodnotení podľa zákona.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci zadávania predmetnej zákazky sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk a pravidiel jeho uplatnenia uvedených v oznámení o vyhlásení verejného obstarávania a v týchto súťažných podkladoch, v súlade so zákonom,
4. vstupné ponuky – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii a bude realizovaná na každú časť samostatne.

--------------------------------------------------------------------------------------------------------------------------------------

Kritérium elektronickej aukcie Časti I. : **Cena za 1 MWh elektrickej energie bez spotrebnej dane, bez distribučnej služby a ostatných regulovaných položiek v EUR bez DPH.**

Predmetom elektronickej aukcie Časti I. : **Dodávka elektrickej energie**

--------------------------------------------------------------------------------------------------------------------------------------

Kritérium elektronickej aukcie Časti II. : **Cena za 1 MWh zemného plynu bez spotrebnej dane, bez distribučnej služby a ostatných regulovaných položiek v EUR bez DPH.**

Predmetom elektronickej aukcie Časti II.: **Dodávka zemného plynu**

**--------------------------------------------------------------------------------------------------------------------------------------**

**Priebeh elektronickej aukcie (platí pre Časť I. a Časť II.):**

EKS po úvodnom úplnom vyhodnotení ponúk a zostavení poradia z predložených ponúk elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých uchádzačov (ďalej len „účastník/ov“), ktorých ponuky spĺňajú určené podmienky na predloženie novej hodnoty Kritéria č. 1.

V priebehu elektronickej aukcie budú zverejňované všetkým účastníkom zaradeným do elektronickej aukcie v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej ponuky
* Informáciu o relatívnom poradí a hodnotách kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s týmito súťažnými podkladmi.

Minimálny krok úpravy ponuky v prípade nového návrhu Kritéria č. 1 pre Časť I. a pre Časť II. požadovaného predmetu zákazky vyjadrenej v EUR bez DPH v rámci elektronickej aukcie je v hodnote **0,01 EUR.**

**Prístup do aukčnej siene účastníka (platí pre Časť I. a Časť II.):**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk zákazky, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupnú cenu/vstupné jednotkové ceny.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti (platí pre Časť I. a Časť II.):**

Hypertextový odkaz na verejnú aukčnú sieň bude zobrazený vo vernom detaile predmetnej zákazky, a to bezprostredne po vytvorení elektronickej aukcie.

**Predpokladaný čas ukončenia elektronickej aukcie (platí pre Časť I. a Časť II.):**

**Elektronická aukcia bude trvať** **20 minút**, **s opakovanou možnosťou predĺženia o 2 minúty**. Ak účastník ponúkne novú hodnotu Kritéria č. 1, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú hodnotu Kritéria č. 1, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové hodnoty Kritéria č. 1, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať Kritérium č. 1, ktoré bolo predmetom elektronickej aukcie.

**Požiadavky na technické vybavenie :**

Aktuálne verzie prehliadačov: Internet Explorer, Mozilla Firefox, Google Chrome. Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**Doplňujúce informácie :**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii) verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.

**Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník z dôvodu predloženia iba jednej ponuky alebo z dôvodu skutočnosti, že na základe procesu vyhodnotenia iba jedna ponuka bude spĺňať požiadavky verejného obstarávateľa v zmysle súťažných podkladov.**